**У зависности од начина како се нота пише разликујемо**

**НОТНЕ ВРЕДНОСТИ**

**Нотне вредности представљају трајање нота и препознају се по различитом начину записивања. Осим нота користе се и знаци, који, такође, имају трајање, али се за време њиховог извођење нити пева, нити свира. Ти знаци се зову ПАУЗЕ.**

**МЕРА за трајање нота је ЈЕДИНИЦА БРОЈАЊА,**као што је метар мера за дужину, литар мера за запремину, грам мера за тежину…

**Оно што је занимљиво и што разликује јединицу бројања од других мера у животу, је то што јединица мерења није константна, већ је променљива мера.**

**ЈЕДИНИЦА БРОЈАЊА МОЖЕ ДА БУДЕ БИЛО КОЈА НОТНА ВРЕДНОСТ.**

**Нотне вредности су:**

**ЦЕЛА НОТА и ЦЕЛА ПАУЗА**

   

**ПОЛОВИНА НОТЕ и ПОЛОВИНА ПАУЗЕ**

   

**ЧЕТВРТИНА НОТЕ и ЧЕТВРТИНСКА ПАУЗА**

   

**ОСМИНА НОТЕ и ОСМИНСКА ПАУЗА**

      

**ШЕСНАЕСТИНА НОТЕ И ШЕСНАЕСТИНСКА ПАУЗА**

      

**Која нотна вредност ће бити јединица бројања зависи од ознаке на почетку песме. Та ознака се зове ОЗНАКА ЗА ТАКТ.**

**Ознака за такт се пише на почетку песме, после виолинског кључа и записује се у облику разломка:**



**Ознака за такт се састоји од два броја. ДОЊИ БРОЈпоказује која нотна вредност је јединица бројања, аГОРЊИ БРОЈ показује колико тих јединица бројања има у сваком такту.**

Пример 1

Доњи број је 2 и он представља половину ноте. Горњи број је 2 што значи да трајање такта треба да буде као две половине заједно.



Пример 2

Доњи број је 4 и он представља четвртину ноте. Горњи број је 2 што значи да трајање такта треба да буде као две четвртине заједно.



Пример 3

Доњи број је 8 и он представља осмину ноте. Горњи број је 6 што значи да трајање такта треба да буде као шест осмине заједно.



Пример 4

Доњи број је 16 и он представља шеснаестину ноте. Горњи број је 4 што значи да трајање такта треба да буде као четири шеснаестине заједно.



**Кључни појмови:**

**НОТНЕ ВРЕДНОСТИ, ТРАЈАЊЕ НОТА, ПАУЗА, ЈЕДИНИЦА БРОЈАЊА, ЦЕЛА НОТА, ЦЕЛА ПАУЗА, ЧЕТВРТИНА НОТЕ, ЧЕТВРТИНА ПАУЗЕ, ОСМИНА НОТЕ, ОСМИНСКА ПАУЗА, ШЕСНАЕСТИНА НОТЕ, ШЕСНАЕСТИНСКА ПАУЗА, ОЗНАКА ЗА ТАКТ**

**Share this:**